**Αθήνα:** 23.09.2025

**ΑΝΑΚΟΙΝΩΣΗ**

Υποβολή αιτήσεων από τους Δήμους για 1.000 επιπλέον θέσεις για άνεργους με αναπηρία

Η ΔΥΠΑ ανακοίνωσε ότι ξεκινά την Τετάρτη 24 Σεπτεμβρίου στις 13:00, **η υποβολή ηλεκτρονικών αιτήσεων των Δήμων** για συμμετοχή στο «Ειδικό Πρόγραμμα Απασχόλησης για την πρόσληψη 1.000 επιπλέον ανέργων ατόμων με αναπηρία σε Οργανισμούς Τοπικής Αυτοδιοίκησης Α΄ βαθμού» και η ΕΣΑμεΑ καλεί τους Δήμους να συμμετάσχουν.

Σκοπός του προγράμματος είναι η επίτευξη της ενεργής συμμετοχής των ατόμων με αναπηρία στην κοινωνική, οικονομική και πολιτική ζωή της χώρας, την οποία πρωτίστως εγγυάται η ένταξη/επανένταξη τους στην αγορά εργασίας.

Αντικείμενο του προγράμματος είναι η επέκταση της δράσης «Ειδικό Πρόγραμμα Απασχόλησης για την πρόσληψη 1.000 ανέργων ατόμων με αναπηρία σε Οργανισμούς Τοπικής Αυτοδιοίκησης Α΄ βαθμού», κατά 1.000 επιπλέον νέες θέσεις εργασίας, πλήρους ή μερικής απασχόλησης, με την πρόσληψη ανέργων ατόμων με αναπηρία.

Το ποσό επιχορήγησης ορίζεται στο 75% του μηνιαίου μισθολογικού και μη μισθολογικού κόστους του ωφελούμενου με ανώτατο όριο τα 750 ευρώ μηνιαίως, ανεξαρτήτως καθεστώτος πλήρους ή μερικής απασχόλησης, και η διάρκεια της επιχορήγησης ορίζεται στους δεκαοχτώ (18) μήνες.

Η υποβολή των αιτήσεων ΓΙΑ ΤΟΥΣ ΕΡΓΟΔΟΤΕΣ γίνεται αποκλειστικά με ηλεκτρονικό τρόπο στη διεύθυνση:

<https://www.gov.gr/ipiresies/epikheirematike-drasterioteta/apaskholese-prosopikou/summetokhe-epikheireseon-ergodoton-se-programmata-katartises-anergon>

χρησιμοποιώντας το σχετικό πεδίο καταχώρησης ηλεκτρονικών αιτήσεων.

Για περισσότερες πληροφορίες, επισκεφθείτε τη διεύθυνση: <https://www.dypa.gov.gr/active-employment-policies>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |